
PRAEFATIO. 



Lectorem benevolum relegamus ad ea, quae in Tom. I. operum omnium Joannis Petraloysii 
praenotavimus, excerpentes tantummodo quae majoris sunt momenti ex praefatione J. N. Rauchii. 

Praeter editionem anni 1572 (cujus inscriptio atque dedicatio in sequentibus foliis typis 
expressa est) Th. de Witt etiam editionibus anni 1588, Venetiis ap. haeredem Hieron. Scoti*) et 
anni 1594, Venetiis, apud Angelum Gardanum usus est* 3 *). 

Ante omnia illud adnotandum est dedicationem hujus motettorum libri II., quae hie prostat 
secundum editionem 1572, Bainio ignotam fuisse, quare clarus ille auctor operis: »Memorie storico- 
critiche della vita e delle opere di Giov. Pierluigi da Palestrina, Roma, 1828« hos errores protraxit. 

Namque 1) Nullo certo argumento innixus asserit librum hunc Cardinali Hippolito Estensi 
esse dedicatum, quum sequentia folia principem Giulielmum Mantuae nominent. 2) Bainius hanc 
editionem »ristampa« nuncupans anteriorem editionem Romanam supponit, quum editio anni 1572 
prima in lucem prodierit. 3) Dicit ibidem contineri primitias trium filiorum clarissimi auctoris. 
Praenestinus autem in dedicatione infra scripta: »Qua propter haec too nomini consecro munuscula, in 
quibus interposiias quoque fratris, liberorumque meorum primitias non negliges delibare«. 

Ex documentis autem, quae in archivis Praenestinis adhuc inveniuntur, licet Bainius asserat 
ilia anno 1557 in invasione Hispanorum et Germanorum duce Alba plane esse deleta, patet: An- 
gelum fuisse filium Joannis Petraloysii, patri Joannis fuisse nomen Sancti (Sante Pierluigi), matri 
prius nomen Mariae Gismondi, Joannem ipsum esse natum 1514 et possedisse domos, agros vineasque 
Praenestae et Romae. De his et similibus autem alibi uberius disseretur«. 

His verbis J. N. Rauchii adjungimus fratri Joannis, cujus motetta: »Domine Pater« 5 voc. et 
»Nunc dimittis« 6 voc. inveniuntur in hoc libro II., fuisse nomen Syllae, filioque maximo Angeli et 
secundo Rudolphi. De Hyginio, tertio filio Joannis Petraloysii, agemus in tomis posterioribus. 

Ex 29 motettis hujus libri II. haec in collectionibus eju^dem temporis continentur: Ascendo 
ad patrem cum 2. parte, 5 voc, Canite tuba cum 2. parte, 5 voc, Hierusalem cito veniet cum 
2. parte, 6 voc, Tu es Petrus cum 2. parte, 6 voc, Veni Domine cum 2. parte, 6 voc, Nunc 
dimittis. Sillae Petraloysii, 6 voc in Frid. Lindneri collectione, cui titulus : »Corollarium cantionum 
sacrarum». Noribergae, Cath. Gerlachiae, 1590; — atque mottetum »Homo qtUdam*, 5 voc. in 
collectione: »Promptuarium musicum. . . . collectore Abrah. Schadaeo. Argentinae. Typis Car. 
Kiefferi. 1611. Idem motettum necnon »Coenantibus illis« invenimus in collectione Joannis Matelart« 
quae inscribitur »Responsoria, antiphonae et Hymni in Processionibus per annum«. Romae, ex typo- 
graphia Nic Mutii. 1596. 



*) IOANNIS PETRALOYSII | PRAENESTINI | Motettorum, quae partim quinis, partim senis, partim | octonis vocibus 
concinantur. I LIBER SECVNDVS. | Nunc denuo in lucem editus. | CVM PRIVILEGIO. | VENETIIS, Apud Haeredem Hieronymi 
Scoti MDLXXXVIH. 

**) Existunt in bibliotheca musica Bononiensi aliae editiones hujus libri a) Venetiis, apud Hieron. Scotum, 1573 in 40 sine dedi- 
catione, b) Venetiis apud haeredem Hieron. Scoti, 1577, c; ibidem, 1590. 

Ratisbonae, mense Januario 1881. 

Fr. X. Haberl. 

ILLVSTRISS^ ET EXCELLENTISS^ 

PRINCIPI 

GVLIELMO MANTVAE DVCI ET CET. 

Johannes Petraloysivs praenestinus S. D. 



SAEpe et multum hoc mecum cogitavi, Princeps Excellentissime, quanam ratione omnia, quae in te 
summa, ac singularia studia debeo, in universi terrarum orbis lucem, conspectumque proferrem: idque 
eo raajori cura, diligentiaque, quod tanta sunt tua in me beneficia, ut, nisi quantum efficere et consequi 
possum id enitar ; ab ingenti ingrati animi crimine nullo modo liberari me posse intelligam. Quapropter 
haec tuo nomini consecro munuscula, in quibus interpositas quoque firatris, liberorumque meorum primitias 
non negliges delibare, ut tibi non me unum duntaxat, verum etiam domum omnem meam plurimum debere 
non obscure cognosces. Atque eo majorem laetitiam et voluptatem percipio, quod has illi dedicem cantiones, 
qui in hac re, ut in ceteris omnibus artibus principe homine dignis, maxime excellit: ut quicquid leporis, 
gratiae, ac venustatis apud hominum aures habiturae sint, id totum a te omnes ortum, profectumque esse 
certo sciant. Vale. 

